CELEX: 52011XX0217(01)
Language: bg
Date: 2010-12-20 00:00:00
Title: Решение № 889 от 20 декември 2010 година за откриване на производство за издаване на разрешение за търсене и проучване на нефт и природен газ — подземни богатства по чл. 2, първа алинея, т. 3 от Закона за подземните богатства в площта „Блок 5 Бяла“ , разположена на територията на области Русе, Търговище и Велико Търново и за уведомление за предоставяне на разрешение чрез конкурс

17.2.2011   
            
            
               BG
            
            
               Официален вестник на Европейския съюз
            
            
               C 50/14
            
         РЕШЕНИЕ № 889
   от 20 декември 2010 година
   за откриване на производство за издаване на разрешение за търсене и проучване на нефт и природен газ — подземни богатства по чл. 2, първа алинея, т. 3 от Закона за подземните богатства в площта „Блок 5 Бяла“, разположена на територията на области Русе, Търговище и Велико Търново и за уведомление за предоставяне на разрешение чрез конкурс
   2011/C 50/08
   РЕПУБЛИКА БЪЛГАРИЯ
   МИНИСТЕРСКИ СЪВЕТ
   На основание чл. 5, т. 2, чл. 42, първа алинея, т. 1 и чл. 44, трета алинея от Закона за подземните богатства във връзка с чл. 4, ал. 2, т. 16 и параграф 1, т. 24а от Закона за енергетиката,
   МИНИСТЕРСКИЯТ СЪВЕТ РЕШИ:
   
               1.
            
            
               Открива производство за издаване на разрешение за търсене и проучване на нефт и природен газ в площта „Блок 5 Бяла“, разположена на територията на области Русе, Търговище и Велико Търново, с размер 2 042 кв. км., с координатни точки от 1 до 4, съгласно приложението.
            
         
               2.
            
            
               Предоставянето на разрешението по т. 1 ще се извърши чрез конкурс.
            
         
               3.
            
            
               Определя срок на разрешението за търсене и проучване 5 години от датата на влизане в сила на договора за търсене и проучване с право на продължение съгласно чл. 31, трета алинея от Закона за подземните богатства.
            
         
               4.
            
            
               Срокът за закупуване на конкурсните книжа е до 17.00 ч. на 120-ия ден от обнародването на решението в Официален вестник на Европейския Съюз.
            
         
               5.
            
            
               Срокът за подаване на заявленията за участие в конкурса е до 17.00 ч. на 130-ия ден от обнародването на решението в Официален вестник на Европейския Съюз.
            
         
               6.
            
            
               Срокът за внасяне на предложенията по конкурсните книжа е до 17.00 ч. на 144-ия ден от обнародването на решението в Официален вестник на Европейския Съюз.
            
         
               7.
            
            
               Конкурсът е неприсъствен.
            
         
               8.
            
            
               Определя цена на конкурсните книжа в размер на 15 000 лв. Конкурсните книжа се закупуват от стая № 813 в Министерството на икономиката, енергетиката и туризма на адрес: ул. „Триадица“ № 8, гр. София, в определения по т. 4 срок.
            
         
               9.
            
            
               Кандидатите за участие в конкурса трябва да отговарят на изискванията на чл. 23, първа алинея от Закона за подземните богатства.
            
         
               10.
            
            
               Предложенията на кандидатите по конкурса се оценяват въз основа на предлаганите работни програми, средства за опазване на околната среда и обучение, бонуси и притежаваните управленски и финансови възможности, както е предвидено в конкурсните книжа.
            
         
               11.
            
            
               Определя депозит за участие в конкурса в размер на 20 000 лв., платим до срока по т. 5 по банкова сметка на Министерство на икономиката, енергетиката и туризма, посочена в конкурсните книжа.
            
         
               12.
            
            
               Депозитът на кандидат, недопуснат до участие в конкурса, се връща в 14-дневен срок от датата на известието до него за недопускането му.
            
         
               13.
            
            
               Депозитът на участника, спечелил конкурса се връща след подписване на договора, а на останалите участници — в 14-дневен срок след обнародването в „Държавен вестник“ на решението на Министерския съвет за издаване на разрешение за търсене и проучване.
            
         
               14.
            
            
               Заявленията за участие в конкурса и предложенията на кандидатите по конкурсните условия се подават в сградата на Министерство на икономиката, енергетиката и туризма на адрес: ул. „Триадица“ № 8, гр. София, на български език съгласно изискванията на чл. 46 от Закона за подземните богатства.
            
         
               15.
            
            
               Конкурсните предложения се изготвят в съответствие с изискванията и условията, посочени в конкурсните книжа.
            
         
               16.
            
            
               Конкурсът се провежда и когато има само един допуснат кандидат.
            
         
               17.
            
            
               Към извършване на геологопроучвателните дейности да се пристъпи след оценка за съвместимост на годишните работни проекти за търсене и проучване от съответния компетентен орган.
            
         
               18.
            
            
               Упълномощава министъра на икономиката, енергетиката и туризма:
               
                           18.1.
                        
                        
                           да изпрати решението за обнародване в Официален вестник на Европейския съюз, в „Държавен вестник“ и на електронната страница на Министерския съвет;
                        
                     
                           18.2.
                        
                        
                           да организира и проведе конкурса.
                        
                     
         
               19.
            
            
               Решението може да се обжалва в 14-дневен срок от обнародването му в Официален вестник на Европейския съюз пред Върховния административен съд.
            
         
      
         
            За министър-председател
         
         Tsvetan TSVETANOV
      
      
         
            Главен секретар на Министерския съвет
         
         Rosen ZHELYAZKOV
      
      
         
            Главен секретар на Министерство на икономиката, енергетиката и туризма
         
         Vladimir TUDZHAROV
      
      
         
            За директор на дирекция „правна“ на Министерство на икономиката, енергетиката и туризма
         
         Ilona STOYKOVA
      
   
   
      ПРИЛОЖЕНИЕ
      
         към т. 1 от Решение № 889 от 20 декември 2010 г.
      
      
         СПИСЪК НА КООРДИНАТИТЕ
      
      Координатна система WGS 84
      
                  №
               
               
                  Географска дължина
               
               
                  Географска ширина
               
            
                  1
               
               
                  25,4671
               
               
                  43,6372
               
            
                  Държавна граница
               
            
                  2
               
               
                  26,0000
               
               
                  43,8827
               
            
                  3
               
               
                  26,0000
               
               
                  43,2964
               
            
                  4
               
               
                  25,4759
               
               
                  43,2918
               
            
                   
               
               
                   
               
               
                   
               
            
                  Обща площ — S = 2 042 кв.км.